Illyustrativ surat Xitoyning Tszyansi viloyatida avtomobil ko‘prigi qulashi oqibatida bir necha avtomobil vayronalar ostida qoldi. Bu haqda 11 sentabrda "Sinxua" axborot agentligi ma’lum qildi. Voqea Tayxe uyezdida yuz berdi. Daryo ustidan o‘tuvchi ko‘prik qulaganda u orqali bir necha mashina harakatlanayotgan bo‘lgan. Ayni vaqtda qurbonlar haqida ma’lumotlar berilmagan. Voqea joyida qutqaruv ishlari boshlangan.